સુરેન્દ્રનગર-વઢવાણ, રતનપર, જોરાવરનગર જોડિયા શહેરો માટે સિટી બસ શરૂ કરવાની ૩ લાખ શહેરીજનોની લાંબા સમયથી માંગ છે ત્યારે રાજ્ય સરકારે આગામી ૬ મહિનામાં સુરેન્દ્રનગર સહિત ૨૨ નગરપાલિકાઓમાં સિટી બસ શરૂ કરવાની ગતિવિધિ હાથ ધરી છે. જેમાં એસ. ટી. નિગમે ૨૦ બસો આપવાની તૈયારી દર્શાવી હતી. જેમાં ૪૫ બસ સ્ટોપ બનાવીને ૨૦થી વધુ રૂટો પર બસ દોડશે. આથી સુરેન્દ્રનગર, વઢવાણ, રતનપર, દૂધરેજ, જોરાવરનગર, ૮૦ ફૂટ રોડ પરની ત્રણ લાખ જનતાને હાડમારીમાંથી મુક્તિ મળશે.